MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama taas saadet "Märtrite hääl"!
Colombia ja Venezuela on naabermaad,
aga nende diplomaatilised suhted on kadunud,
kuna Colombia on süüdistanud Venezuelat
kriisi tekitamises seoses president Nicolás Maduroga.
Kumbki maa elab jätuvate pingete keskel.
Colombia on maailmas kõige olulisem narkootikumide transiitmaa
ja Venezuela majandus on langenud kokku
tänu ainuvõimu kasutava presidendi tõttu.
Inimesed söövad juba rohtu, otsides toitu ka prügikastidest.
Kummalgi maal on anarhhia viinud relvastatud kokkupõrgeteni.
Mida suudab siis evangeelium sellises kriisikoldes korda saata?
Vahetult enne selle saate tegemist
naasesid Hannu Lahtinen ja Aki Miettinen Colombia reisilt,
kuhu jagus ka pingeid ja hirmu,
kuna mitmed teed olid suletud ja ei pääsenud liikuma.
Kuid täna siis räägimegi sellest reisist,
nii et tere tulemast me saatesse Hannu ja Aki!
Täname!
Enne aga pisut infot selle kohta, kus me omadega oleme
ja mis on Colombia osas toimunud?
Teeme väikese ülevaate, enne, kui hakkate oma reisist rääkima.
Märtrite Hääl on tegutsenud Colombias
juba mitme aasta vältel.
Esimene külaskäik sinna toimus 2012. aastal
ja selle korraldas tolleaegne USA Märtrite Hääle juht Tom White.
Ta soovitas minna tutvuma sealse olukorraga,
öeldes, et seal vajatakse me abi.
Nii käisimegi seal vaatamas, naasedes aasta hiljem uuesti,
kuna mõistsime, et nende aitamine on ülimalt oluline.
Tookordse reisi tegid sinna Aki Miettinen ja Jouko Savolainen.
See oli 2013. aastal,
peale mida loksus miski võimsalt paika
ja andis me sealsele tegutsemisele täiskäigu sisse.
Aki, kui mõtled sellele viimasele reisile
ja ühildad selle kõigi varasemate reisidega,
siis miks me üldse alustasime tegevust Colombias?
Seetõttu, et hetke seisuga arvatakse, et seal elab üle 15 miljoni kristlase,
kuigi nende hulka arvatakse ka Jehoova tunnistajad ja mormoonid.
Seal käies sai meile ka selgeks,
et sealsete algupäraste indiaanlaste keskel
nagu näiteks Páez'i indiaanlaste keskel
toimub võimas ärkamine,
mis samas on toonud kaasa võimsa tagakiusu.
Teine põhjus oli see, et seal tehti väga efektiivset raadiotööd
ja sõjaväe abil ka evangeelset tööd.
Nad nägid, et sõjavägi toetab võimsalt
kommunistlike partisanide evangeliseerimist.
Nad lasid helikopteritest minilangevarjudega alla materjale,
kus üheskoos olid nii Piibel kui marksismi-teemaline kirjandus.
See avaldas meile suurt muljet.
Eriti ka see, et saime kohtuda u 50 Páezi indiaanlaste perega,
kes elasid mäe jalamil
ja kelle kodud olid ehitatud prügikottidest.
Meil avanes võimalus osta neile maad,
mida me ka tegime ja sealt see töö alguse sai.
Lisaks andsid põhjust selleks ka tagakius, maasisene pagulus
ja narkootikumidest tingitud probleemid.
Samas nägime ka,
kui tublit tööd teeb me koostööpartner Colombia para Cristo.
Märtrite Hääl tegutseb eripaigus üle maailma.
Miks on Colombia just sind, Aki, inspireerinud?
Olles ise endine sõjaväelane
avaldas mulle muidugi muljet sõjaväe kaasatus kogu loosse.
Aga ka see, millist vilja see töö kannab.
Plaanides osta sinna maad, käis jutt projektist,
mis vaid 11 kuuga muutus protsessiks,
mille edenemist nägima oma viimaselgi reisil.
Marco Thuli tegutseb seal Páezi indiaanlaste külas
ja kogu see kogukond seal teeb väga head tööd.
Hetkeolukord on seal nüüd pöördunud vähe teises suunas,
aga hetkeseisuga on hinnanguliselt 100 000 Páezi indiaanlast
saanud usklikuks.
- See juba on midagi! On tõesti.
Kuid see on toonud kaasa ka tagakiusu.
Ühtlasi teame, et kokaiini kasvatuseks mõeldud maa-alad
on viimase 5 aasta jooksul laienenud kolmekordselt
ja Colombiast tuuakse paatidega kokaiini Euroopasse.
Käsitleme hiljem Colombia ja Venezuela vahelist kriisi,
mis samas on imelisel moel avanud ukse
viia Venezuelasse Piibleid.
Nii on. Üldkokkuvõttes võrratu lugu.
Marco Thuli juhib seal seda indiaanlaste tööd,
olles oma ala professionaal ja tehes väga head tööd.
Ta on võtnud oma südameasjaks,
et kogu sealne ümbruskond saaks evangeliseeritud
ja ta on ka panustanud sellesse väga palju.
Nii on.
Samas nagu öeldud - tegu on protsessiga.
Kuulsin seal elu esimest korda, et aaloest tehakse näiteks jogurtit
ehk siis nad on väga innovaatilised
ja taotlevad neile toodetele ekspordiluba,
kuna neil on aastas kaks saaki
ja nad tarnivad 24 tonni erinevaid tooteid,
teenides sellega omale elatist.
Samas see pole kõige olulisem.
Kõige olulisem on see,
et sealt läheb vabatahtlikke valvama raadiojaamu
ja neil on ka indu evangeliseerida,
ehk siis sealt on aastaid smuugeldatud Piibleid Venezuelasse.
Nüüd aga vaatame ühe video kohtumisest Páezi indiaanlastega
ja peale seda jätkame oma ühist vestlust sel teemal,
rääkides ka teie kogemustest seal.
No nii sõbrad, täna on 3. detsember, 2019.
5 aastat tagasi - 2014. aastal, poleks ma iial uskunud,
et see 5 ha suurune maa, mida siin vaatamas käisime,
võiks muutuda selliseks.
Oleme siin ühes kauges külas, kus Marco Thuli tegutseb
ja mis asub lähimast suurest linnast u 2h autosõidu kaugusel.
Asume siin praegu kooli põllumaa ääres.
Koolis käib 176 õpilast
ja nad ise harivad seda põllumaad, kust tuleb nende kooli toit.
See on üks õnnestunud projekt, mis on pöördunud protsessiks.
See kõik sai alguse me visioonist "Puhas vesi - puhas sõnum".
Nii on ka koolile toodud
päikeseenergial toimiv veepuhastus seade,
mis tagab puhta vee kõigile õpilastele.
Te kõik olete panustanud sellesse,
mistõttu kui te vaid saaks olla siin ja näha ise neid rõõmsaid lapsi
ja ka Marco Thulit siin minu kõrval.
Lapsed ei julge väga kaamerasse naeratada,
aga nad on sellest hoolimata rõõmsad.
Nad on terved ja saavad tarbida puhast vett,
nii et ei mingeid kõhuhädasid.
Siinne küla asub tegelikult väga halvas piirkonnas.
Homme toimub siin üldine suur streik.
Pidime jääma siia mitmeks päevaks, aga nüüd ei juge seda enam teha.
Teel siia nägime suurel hulgal relvastatud sõjaväelasi ja politseinikke
Liiklus on juba vähenenud ja homme algab üldstreik.
Nii et viibime tõeliselt punases tsoonis.
Aitäh te eestpalvete eest!
Oleme siiani üsna hästi hakkama saanud
ja kui Jumal lubab, siis...
Punane tsoon on muidu koht, kus ei tohiks viibida
nii et oleme siin veidi ebaseaduslikult.
Me võõrustajad on võtnud sellega ka riski,
sest kui midagi peaks juhtuma, on neil palju seletamist.
Nii et tänud te eestpalvete ja kaasas olemise eest!
Kogu siinse projektiga aga on kõik läinud nii hästi,
et siin vajataks juba lisamaad perede jaoks, kes siia tulevad.
Tegu pole vaid mingi põllumajandus-projektiga,
vaid siit läkitatakse välja Piibleid,
siin on kristlik kool, kuhu õpilasi tuleb eripaigust,
lahkudes siit kristlastena.
Olge väga õnnistatud ja saage osa kõigest heast,
millest me Hannuga oleme siin osa saanud.
Selle video järel on meil hea jätkata kogu teemaga.
Andsid meile head taustainfot kõige seal toimuva kohta,
näidates meile ka sealseid sõpru.
Te tegite ühepäevase reisi ka sealsetele äärealadele
kohtudes sealsete Páezi indiaanlastega
ja külastades ka seda konkreetset küla,
mis on rajatud sellele maale,
mille Soome Märtrite hääl tänu oma toetajate abile ostis.
Aki, sa juba tõid omapoolse tervituse,
aga Hannu, milline see reis sinu silmade läbi oli?
Eks see veidi pingeline oli.
Jälgisin koguaeg sealset olukorda, kaaludes, kas minna või mitte minna.
Nii valitses pikka aega ebakindlus, kas üldse läheme.
Kuid kui läksime, kogesime ka, et peame päev varem tagasi tulema.
See oli selles mõttes Jumala juhtimine,
et kui oleksime päeva võrra kauemaks jäänud,
oleks kõik teed kinni olnud
ja me olukord oleks muutunud raskeks ning ohtlikuks.
Kuid pean tõdema, et kui nägin sealset projekti
ja seda abi, mida sealsed indiaanlased on saanud
Olen aastate jooksul näinud erinevaid projekte,
aga see on üks parimaid.
See puudutas koheselt.
Nägin, millised imelised põllumaad neil on
ja mida iganes sealt ka ei leia!
Ühtlasi on neil keset küla kool.
Osa õppetööst kätkeb endas ka põllutöid,
nii et nad õpivad praktilisi oskusi.
Ühtlasi saavad nüüd ka radikaalsed indiaanlased käia koolis,
sest nad on näinud, et Jumala õnnistus on selle kõige üle.
Nii on nad viinud oma lapsedki kooli -
nende juurde, keda nad varem taga kiusasid.
Nii et kogu see projekt on ülimalt hästi õnnestunud
ja ma olen selle eest väga tänulik.
Ühtlasi kogudusegi eest keset küla, millel läheb samuti hästi.
Tegu on tõesti võrratu kooliga ja kuigi see tundub tagasihoidlik,
õpetatakse seal inglise keelt, filosoofiat, psühholoogiat
ja palju muud.
Mul jäi seda nähes suu lahti, aga nii see on.
Samas, sealse paiga tänapäevane olukord
on palju erinevam võrreldes varasemate aegadega.
See on muidugi suur asi,
et nad on suutnud evangeliseerida selliselt,
et neile kord vastu seisnud indiaanlased
on läkitanud oma lapsed nende kooli
ja käivad ise nende jumalateenistustel.
Nii et nad ei ründa neid enam.
Seal toimetab ka üks hea meeskond.
Colombia Para Kristo, mida juhib Russell Martin Stendal.
Ta vanavanemad on taustalt norrakad, kes kolisid USA'sse
ja Russell ise oli 8-aastane,
kui kolis misjonäridest vanematega Colombiasse.
Ta jäigi sinna ja ka abiellus seal.
Aki, kui mõelda sellele,
et Russell läks koos vanematega USA'st misjonitööle
ja Colombia puudutas teda nii väga,
et ta peab seda täna rohkem oma kodumaaks kui USA'd.
Mis seal Colombias siis nii võimast on, et see selliselt mõjub?
Sa oled ju seal ka mitmeid kordi käinud.
No ma Russelli eest ei saa rääkida,
aga kogu sealne õhustik...
Muidugi mõjutab ka see, er Russell on seal elanud
ja kogu nende pere - viimased 2-3 põlvkonda
on selle tööga seotud.
Neil on oma kodus mitmed raadiostuudiod,
kust nad juhivad kogu raadiotööd.
Nii et kristlik töö läheb edasi.
100 000 Páezi indiaanlast on saanud usklikuks,
mille tulemusena on kasvanud ka tagakius.
Sest kokaiini-istanduste laienemine nende indiaanlaste aladel
on pannud nad kitsasse kohta.
Neil pole muud valikut
kui et leppida nende istandustega, või nad tapetakse
või siis nad peaks sealt ära kolima.
Nii et väljakutseid on küllaga.
Märtrite Hääl osales küll sealses rahuprotsessis
ja omab hetkel häid suhteid,
aga nüüd on uue kriisina tõusnud esile Venezuela olukord.
Me kohe jõuame selleni ka.
Kuid mis Russelli puutub, siis tundub,
et ta lihtsalt ei saa lahkuda väljakutsete kasvades,
kuna Jumalariigi töö läheb siiski edasi.
Väljakutseid on, aga samas avaneb ka uusi uksi.
Me tulime just ära, kui Russell läks Kuubasse,
kus käivad omad protsessid.
Ehk siis, Colombia tundub olevat keskne maa,
kui mõelda Kesk- ja Lõuna-Ameerika peale.
Nii et tegu on võtmepositsioonil oleva riigiga
ja seetõttu tahab ka Russell seal olla.
Rääkige lühidalt,
mida oleme seal teinud ja saame veel tegema?
Mida oleme siiani teinud?
Üks asi on see, et see projekt läks käima.
Oleme olnud kaasas nii raadiotöös kui Piiblite jagamise töös.
Need on meile kõige paremini sobivad kaks valdkonda.
Lisaks veel eesliini töötajad.
Kõigi nende kaudu teostub kõige olulisem -
Jumala Sõna levitamine,
evangeelsed raadiosaated
ja eesliini töötajate toetamine.
Need kõik toimivad Colombias väga selgel moel.
Hannu, kuidas sa arvad, et võiksime edaspidi aidata?
Sa käisid seal esimest korda, nähes asju ehk teise nurga alt
kui meie, kes oleme seal mitmeid kordi käinud.
Mõeldes Colombia peale, siis mind üllatas selle maa puhul see,
kui palju seal on tagakiusu.
Väljast poolt minejana
mõtlesin nende peale esmalt kui rohelisele maale
ühes oma kuulsa kohvi ja jalgpalliga.
Suured ookeanid ja kõik muu selline.
Aga seal maal on ka teatud "punaseid" tsoone,
mille osas isegi riik ei taga sulle turvalisust,
kui sinna lähed.
Seal on sadu tapetuid ja palju hävitatud palvekodasid.
Seal on piinamist ja vangistamist.
Narkokartellid on seadnud end sisse pärismaalastest indiaanlaste sekka.
Lisaks veel partisanid ja palju muud.
Ja just sellisest piirkonnast, kuhu on raske pääseda,
saadetakse eetrisse raadiosaateid.
Nii oleme just õiges piirkonnas tehes mu meelest õiget tööd.
Kohtudes ühe eesliini töötaja Kellyga, keda oleme ka toetanud,
siis isegi, et olin kuulnud temast,
sütitas palgest palgesse kohtumine midagi endagi sees.
Vaatamata sellele, et ta mees poodi üles sama koti nööriga,
millest ta Piibleid jagas
ja ta pojad hakkasid vihkama Jumalat,
kuna Ta lasi nende hea isaga niimoodi juhtuda,
siis vaatamata neile loomulikele protsessidele
on nad neist jagu saanud.
Kelly ütles:
"Olen valmis kasvõi surema, aga tõde peab minema edasi.
Tõde igavesest elust ja Jeesusest Kristusest."
Usun, et selliseid Kelly-taolisi eesliini evangeliste peab toetama,
tagades neile piisavalt Piibleid ja muud kirjandust, mida nad jagavad.
See on äärmiselt oluline praegusel hetkel.
Nüüd aga vaatame ühe video,
mis räägib väljakutsetest Colombia-Venezuela piiril
ja seejärel räägime veel lühidalt, mis Venezuelas toimub.
Minu taga on üks ohtlikumaid piire kogu maailmas -
Venezuela ja Colombia vaheline jõgi.
Minu selja taga on Venezuela,
mis on saanud meile, soomlastele, tuttavaks tänu uudistele.
Oleme kuulnud
president Nicolás Maduro hirmuvalitsusest,
mis on röövinud ja laastanud nende maad.
Venezuela on väga raskes seisus
ja inimesed elavad vaesuses ning näljas.
See, mida me siin üsna lähedal teeme,
on Jumala ime.
Keset kõike seda katastroofi
on Venezuela rahva seas alanud enneolematu ärkamine.
Inimesed pöörduvad Jumala ja Tema Poja, Jeesuse poole,
hüüdes Teda appi.
Kogudus kasvab ja inimesed saavad usklikuks.
Kõige selle keskel puudub aga Jumala Sõna.
Inimestel ei ole Piibleid.
Jumal aga on avanud Märtrite Häälele võrratu ukse,
et viia Venezuelasse Piibleid.
Kuidas täpsemalt? Tänu sõdurite abile.
Sõdurid aitavad meil viia Piibleid üle.
Nüüd on Venezuela aeg!
Üks Piibel maksab 5 eurot,
mis võib olla ühe Venezuela pere terve kuupalk.
Kui nad aga kuulevad Jumala Sõna,
muutuvad ka olukorrad ja asjad lähevad edasi.
Me reis siia Colombiasse on olnud väljakutsete rohke.
Meid toodi 3 päeva tagasi lennujaamast kuulikindla autoga
me ööbimispaika
ja me pole saanud käia, kus iganes sooviks.
Siin on palju vägivalda ja rahutust ning on esinenud isegi tapmisi.
Siin on ka rohket kristlaste tagakiusu.
Ametnikel puudub ligipääs nö "punastesse piirkondadesse"
ja ka kontroll nende alade üle.
Colombia on maailma suurim narkootikumide ekspordi maa.
Siin on palju kuritegevust, vägivalda ja kurjust,
nii et neid, kes pöörduvad Jeesuse poole
eemale nõidusest, pattudest ja hävingust,
siis neid vihatakse.
On tapetud sadu pastoreid ja evangeliste
ning hävitatud mitmeid kirikuhooneid.
Kuid me aitame neid inimesi neis piirkondades.
Märtrite Hääl edastab raadiosaateid aladel, kus partisanid tegutsevad
ja kuhu kellelgi pole ligipääsu,
aga meil on võrratu ligipääs läbi raadiosaadete
ja läbi kohalike evangelistide.
Kohtusin just äsja evangelist Kellyga, kellest tegin ka raadiosaate.
Ta abikaasa, kes viis eripaikadesse evangeeliumi Jeesusest,
võeti kinni.
Ja selle sama koti nööriga, millega ta Piibleid vedas,
poodi ta puu külge üles.
Kellyle jäi järele kaks poega,
kes on olnud täis viha ja kättemaksuhimu.
Aga Jumal on andnud neile jõudu anda andeks.
Kohtusin just mõni tund tagasi Kellyga
ja me saime palvetada üheskoos.
Ta ütles, et tahab rääkida kõigile Jeesusest
ja ta teebki seda,
sõites mootorrattaga ringi just nagu Püha Vaim juhib.
Ta jagab inimestega sõnumit lootusest ja elust,
igavesest elust ja Jumalariigist.
Olge te kõik õnnistatud!
Täna on Colombia ja Venezuela aeg!
Nägime nüüd Colombias filmitud videot
ja su väga tundeküllast esitlust sellest, mis Venezuelas toimub.
Jätkame veel sellel teemal.
Aki, mis Venezuelas toimub?
President Maduro on pööranud kogu maa majanduse pahupidi
ja sealt on u 2 miljonit pagulast põgenenud Colombiasse.
Mis aga minu südant puudutas, oli see,
et isegi, et inimesed söövad seal rohtu,
siis sealsed kogudused ei palu humanitaarabi,
vaid nad paluvad hoopis Piibleid.
See on väga liigutav.
On kohti, kus terve koguduse peale on 1 ribadeks loetud Piibel
ja jumalateenistus seisneb selles,
et pastor loeb Piiblit ette ja rahvas kirjutab selle endale üles.
Ülim vajadus on 2 miljoni Piibli järele
ja võimas on näha, kuidas suhted on arenenud selliselt,
et kõrgetasemelised kindralid tagavad mõlemal pool riigi piire selle,
et Colombia poolelt sõidab sõjaväe veok piirile
ja Venezuela poolt võtab nende sõjaväe veok need vastu,
tagades selle, et Piiblid jõuaksid õigesse kohta.
Oleks ikka kummaline, kui selline asi ei sütitaks ennastki.
Samas pole teada, kaua selline olukord jätkub,
sest diplomaatilised suhted puuduvad
ja me ei tea, mida Maduro evangelistide osas ette võtab.
Ehk siis praegu on aeg tegutseda!
19 200 Piiblit viiakse korraga üle piiri.
See on miski, mis puudutab, kas pole Hannu?
Nagu sealt videostki oli näha, siis muidugi puudutab.
Usun, et praegu on Venezuelas ärkamise aeg.
Sealsete evangeelsete kristlaste arv
on kasvanud lühikese ajaga 2 miljoni pealt 8-10 miljonini.
Neil pole Piibleid,
samas kui ühe Piibli hind on u 8 eurot, mis on umbes ühe pere kuupalk.
Usun, et see muudab seda rahvast ja me peame kohe praegu tegutsema,
sest me ei tea, kaua see uks püsib avatuna.
On liigutav näha üht eesliini evangelisti,
kes kunagi oli Colombias pikka aega partisanide kambas
ja kiusas kristlasi taga,
aga kes täna viib sinna koos oma naisega Piibleid,
organiseerides kogu seda tööd.
Ja see kõik toimub maksuvabalt!
Nende Piiblite üleviimise eest ei pea maksma mingeid makse.
See Piibli hind 8 eurot kätkeb endas ka juba transpordi kulusid.
Ehk siis neile, kes Piibli saavad, ei maksa see midagi.
Nende asi on need vaid vastu võtta.
Kui te vaid näeks, kuidas nad seda teevad -
nuttes ja Piiblit tugevalt vastu rinda surudes.
Nüüd on aeg tegutseda
ja me peame omalt poolt tegema kõik selleks.
Või mis te arvate?
- Kohe kindlasti.
Muud varianti polegi.
Jumala Sõna jääb alati Jumala Sõnaks
ja Jumal ise tagab selle, et Ta Sõna ei tuleks tühjana tagasi.
Seal on toimunud palju imesid,
kus mõni on näinud unes või nägemuses,
et ta saab endale Piibli
ja kui ta selle siis saab, toimub kõikvõimalikke imesid.
Aamen!
Suur tänu teile
ja me jätkame seda tööd Jeesuse nimel.
Seda me teeme. - Aitäh!
Tõlge: Anne-Ly Raukas